ALEXANDRI DE HUMBOLDT 
AC AB. BEROL. , IVSTIT. GALL. , SOC. LOND. , EDI NB., PHILADELPH. , MATRIT., ITAL. , 110LAI. , HAFKt. , COTTI NG. , MONAC. , CjET. SOD. 
DE INSTITUTO OPERIS ET DE DISTRIBUTIONE GEOGRAPHICA PLANTARUM 
SECUNDUM COELI TEMPERIEM ET ALTITUDINEM MONTIUM 
PROLEGOMENA. 
(Quamquam non ego is sum qui putem , ex peregrinatione cum Ronplandio ad aequinoctialem pla¬ 
gam Orbis Novi suscepta, scientiis, liberarum disciplinis , liberalibus denique studiis, quae magno apud 
omnes gentes in honore habita sunt, tantum utilitatis accessisse, quantum ex longis navigationibus 
regio jussu et sumtibus publicis ad globum terraqueum perlustrandum peractis ; id tamen mihi 
assumo, me ex itinere reducem, per spatium decem annorum, indefesso labore et acerrimo studio 
omnem operam in eo consumsisse, ut qua? peregrinantibus nobis in tanta locorum varietate colligere 
et mandare litteris contigerit, sedulo elaborata, rite castigata , tabulis irneis illustrata prodierint. 
Mirari quidem subit, ex eo tempore, quo Hispani atque Britanni Novum Orbem Oceanumque Pacifi¬ 
cum aperuerunt, tantam plantarum copiam, tam varias et mirabiles animalium species , tot experi¬ 
menta ad inquirendas rerum naturalium causas et metiendos siderum motus instituta, magno scien- 
tiarum detrimento, ali oblivione haud vindicata fuisse : sed ii qui rei publica; regendae muneri 
praepositi sunt, in narrationem itinerum typis edendam plerumque non eadem liberalitate, ac in 
instruendas et armandas expeditiones, sumtus impendunt. Quo factum est, ut nostra aetas non 
pauca ignorare videatur, quae jam dudum summa physicorum solertia explorata atque inventa sunt. 
Mihi autem ex Mexicano imperio in Europam reverso proxima cura fuit in hoc. incumbere, 
ut schedulas, cum Bonplandio in itinere conscriptas singulas examinarem, quaeque ad. astronomiam, 
locorum descriptionem , gentium mores atque prisca monumenta, oryctognosiam, historiam ani¬ 
malium et hola ni ce u spectarent, separarem. Nam si uno opere omnia complecti statuissem, 
in nimiam molem volumina excrevissent. Haud animus est multis lectorem morari, in recen¬ 
sendis iis quae jam in lucem protulimus 1 ; hoc tantum monere liceat, tarditatis praecipuam 
i Recueil (Vobservalions astronomiques , d''operatioris trigonometriques et de mesures larometriques. ( Tomi duo. ) 
Essai polilique sur le Royaume de la Nouvelle-Espagne , accompagne d'un Atlas geographique et physiquc. (Tomi duo. ) 
Obseivations de Zoologie et d'Anatomie comparee. (Tomi duo. ) 
Vues des Cordilleres et monumens des peuples indigenes de VAmerique. ( Tomi duo. ) 
Essai. sur la geographie des plantes suivi d’un tahleau physique des regions cquinoxial.es. 
Plantae aequinoctiales, per regnum Mexici, in pro And a Carnearum et Notiae Andalusioe , in Perudanonim , Quitensium , Notiae 
Granatae Andibus, ad Orenoci, Fluvii Nigri et Fluminis Amazonum ripas nascentes. (Tomi duo.) 
Monographia Melastomaceamm. (Tomi duo.) 
Relation historique d unvoyage aux rigions equinoxiaI.es du Nouoeau-Continent , fu.lt dans les amices- 1799, 1800, 1801, 1802, 
i 8 o 3 , 180 4 , suiai d un Atlas geographique et. physique dc VAmerique Meridionale. 
Nov. Gen. et Spec. Tomus I. 
a 
